Togstation eller katedral? - Projekter - Skanska
ProjekterArtikler og InspirationTogstation eller katedral?
Togstation eller katedral? Tilbage til fremtiden
Den verdenskendte arkitekt og ingeniør Santiago Calatrava har netop færdiggjort den nye togstation ved World Trade Center i New York med Skanska som entreprenør.
PATH-Terminalen – i daglig tale ”The Oculus” – er resultat af en arkitekt-konkurrence, der blev afsluttet tilbage i 2004.
Men i virkeligheden indrammer selve Oculus’en et stort netværk, der forbinder WTC-komplekset med stationer, tårne, museum og et underjordisk indkøbscenter. Oculus-terminalen er det foreløbige højdepunkt i Calatravas karriere, der startede med Stadelhofen-togstationen i Zürich og markerede hans gennembrud i 1990.
Hvad er det ved Calatravas arkitektur, der fascinerer og nogle gange provokerer os? For det første insisterer han på altid at have ingeniør-delen med på sine projekter. Han ser ikke isoleret på formgivningen, som ellers er normen for mange arkitekter.
Man kan også opleve Calatravas arkitektur på mere hjemlige himmelstrøg. I Malmø finder man Skandinaviens højeste bygning, Turning Torso. Som navnet antyder, er den opført som en skulptur af den menneskelige rygsøjle i et horisontalt tvist. Time-lapse af byggerietSe The Oculus opstå på et minut i videoen.
Arbejdernes perspektivHør byggearbejderne fortælle om arbejdet med at opføre The Oculus.
Kun 4 stål-leverandører i verden opfyldte kravene til at byde ind på de 36.500 tons stål, der udgør Oculus-delen af WTC-stationen. Oculus’en er udformet som en skulpturel, hvid fredsdue. De to kraner fra Skanska, der løftede stålelementerne til taget på plads, er de største der nogensinde har været i New York.